### Beslutninger

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 20. marts 2024 har vedtaget Magistratens foranstående indstilling af 12. marts 2024.

###

Indstillingen omhandler en tillægsbevilling til anlægsbevilling til at etablere et botilbud i Malling, samt en justering i antallet af almene boliger i botilbuddet.

### Resume

Byrådet har i 2022 givet anlægsbevilling til et ny botilbud i Malling til voksne med handicap. MSB har sammen med brugerrepræsentanter for Tilgængelighedsrådet og ved inddragelse af personale og ledere i Voksen, Job og Handicap projekteret og udbudt et byggeri, som giver et sammenhængende og driftsvenligt botilbud.

Licitationsresultatet kunne ikke holdes indenfor den afsatte bevilling. MSB har sammen med totalrådgiver og hovedentreprenør gennemført besparelser i projektet. Samtidig er projektet reduceret med en almen bolig ud fra et tydeligt socialfagligt behov, der skal tilgodese sameksistensen mellem borgerne i servicelovsboliger og i de almene boliger. Der fremsendes derfor indstilling om at godkende botilbuddet i Malling med 31 boliger, fordelt på 25 almene boliger og seks § 107 servicelovsboliger med tilknyttet tilbud om læring og beskæftigelse.

Tillægsbevillingerne foreslås finansieret indenfor anlægs-budgettet i MSB.

### Beslutningspunkter

Det indstilles:

At 1) Anlægsbevilling til 26 almene boliger tillægsbevilges 2,6 mio. kr. inkl. moms til etablering af 25 almene handicapboliger i 2024 priser.

At 2) Anlægsbevilling ekskl. moms til tilhørende servicearealer tillægsbevilges 1,7 mio. kr.

At 3) meddelt tilsagn om støtte til almene handicapboliger og servicearealer på statens vegne i henhold til lov om almene boliger og herunder godkendelse af skema A og B justeres fra 26 til 25 boliger.

At 4) den kommunale merudgift til kommunal grundskyld til de 25 almene boliger på 0,3 mio. kr. tillægsbevilges og finansieres ved træk på bevilling til boliger på socialområdet

At 5) der meddeles tillægsanlægsbevilling på 9,8 mio. kr. ekskl. moms til etablering af seks nye servicelovsboliger inkl. servicearealer og lærings- og beskæftigelsespladser.

At 6) tillægsanlægsbevillingen finansieres med 8,2 mio. kr. fra KB bevilling til energirenovering i MSB og 3,3 mio. kr. fra KB bevilling til driftskonvertering 2020

At 7) lån optaget i Kommune Kredit på 88 pct. af anskaffelsessummen rettes med indberetning af skema B til en anskaffelsessum på 49,9 mio. kr. inkl. moms for de 25 almene handicapboliger, svarende til 43,9 mio. kr. inkl. moms.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til voksne med handicap.

### Sagsforløb

Udvalg: Magistraten

Dato: 12-03-2024

Tage Overgaard: 5

Fremsendes til [adresse] med bemærkning, at Magistraten i mødet den 12. marts 2024 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 2. januar 2024.